b'\n_START_ARTICLE_\nV\xc3\xa4yl\xc3\xa4nrakennusalus Rakentaja\n_START_PARAGRAPH_\nV\xc3\xa4yl\xc3\xa4nrakennusalus Rakentaja on Turussa vuonna 1975 valmistunut erikoisalus, jota Merenkulkulaitos k\xc3\xa4ytt\xc3\xa4\xc3\xa4 v\xc3\xa4ylien rakennusty\xc3\xb6ss\xc3\xa4. _NEWLINE_Aluksen mitat ovat noin 35 \xc3\x97 10 \xc3\x97 2,5 metri\xc3\xa4. Siin\xc3\xa4 ei ole omaa kuljetuskoneistoa, ainoastaan apukoneet s\xc3\xa4hk\xc3\xb6n, paineilman ja hydrauliikan tuottamista varten. Aluksessa on useitakin erivahvuisia ja erityyppisi\xc3\xa4 nostureita ja ruoppauslaitteisto. Lis\xc3\xa4ksi se on kyp\xc3\xa4r\xc3\xa4sukeltajien em\xc3\xa4laiva.  _NEWLINE_Aluksella oli aluksi oma hinaaja, tarkastusalus Per\xc3\xa4meri. Tosin t\xc3\xa4m\xc3\xa4 alus siirrettiin jo vuonna 1978 Helsinkiin ja edelleen kaksi vuotta my\xc3\xb6hemmin Saimaan kanavan v\xc3\xa4yl\xc3\xa4alukseksi. Sittemmin Rakentajaa hinasivat v\xc3\xa4yl\xc3\xa4alukset ja joskus vartiolaivat.'